ร้าน Clik เป็นร้านอาหารเล็กๆ เข้าทางซอยสุขุมวิท 16 ร้านอยู่ในซอยแคบๆ เยื้องกับ Foodland หาไม่ยาก ที่่จอดรถข้างในกว้างมาก ถ้าเป็นวันธรรมดาเสียค่าจอดวันละ 100 บาท แต่ไปวันอาทิตย์คนทำความสะอาดลานจอดรถบอกว่าจอดฟรี มีรถจอดไม่กี่คันเอง

บรรยากาศร้านเรียบง่าย มีลายเก๋ๆ บนผนัง ประดับด้วยดอกไม้กระดาษสวยงาม พนักงานชายใส่แว่นยิ้มแย้มต้อนรับดี มีบริการน้ำเปล่าฟรีอีกด้วย

อาหารที่สั่ง 
1. Caesar Salad (160) อร่อยมากๆ สั่งเบิ้ลเลยจานนี้
2. Creamless Pumpkin Carrot Soup (120) จืดๆ ไม่ค่อยอร่อย
3. Fish Chilli Salad (160) - ปลาสดดี ราดน้ำจิ้มรสจัด แต่ไม่ค่อยเข้ากับผักสลัดเท่าไหร่
4. Pasta With Sai-Oa (190) - จานนี้ดีงาม เอาไส้อั่วมาผัดกับเส้นสปาเก็ตตี้ อร่อยจัดจ้านแปลกใหม่
5. Carbonara Pasta (180) - ดูดีน่ากิน แต่รสอ่อนมาก จืดเลี่ยน สู้ร้านอื่นๆ ไม่ได้เลย
6. Tom Yum Seafood Pasta (200) - สปาเก็ตตี้ผัดต้มยำทะเล รสจัดสะใจ สั่งไปตอนแรกด้วยว่าเอาเผ็ดๆ นะ
7. Pomelo Prawn Salad (160) - ปกติไม่ชอบกินอาหารที่ประกอบด้วยผลไม้ แต่จานนี้อร่อยทีเดียว ได้รสสดชื่นจากส้มโอ น้ำยำรสเข้มข้นหอมมะพร้าวคั่ว

อ้อ! มี service charge อีก 10% ด้วย ไว้จะกลับไปอีก ยังมีอีกหลายเมนูน่ากินมากๆ